[{"text_idx": "#000000", "text": "La 15-a Pintkunveno de BRICS-landoj malfermig\u0302is la 22-an de au\u0306gusto en Johanesburgo, Sud-Afriko, kio vekis varmajn diskutojn, inkluzive de tiu pri plivastigo de tiu c\u0302i kunlabora mekanismo."}, {"text_idx": "#000001", "text": "Lau\u0306 informoj de Sud-Afriko, pli ol 40 landoj esprimis sian deziron alig\u0302i al BRICS, kaj pli ol 20 el ili oficiale prezentis alig\u0302peton. En intervjuo kun c\u0302ina amaskomunikilo, la speciala sendito de Sud-Afriko pri BRICS-aferoj, Anil Sooklal, diris, ke multaj landoj esperas membrig\u0302i al la familio BRICS, kio montras la konfidon de la internacia komunumo al BRICS-landoj en solvado de tutmondaj problemoj. De kie venas c\u0302i tiu konfido? Se ni retrorigardas la historion de BRICS-kunlaboro, ni povas rimarki, ke disvolvig\u0302o estas la plej profunda fundamento. Lau\u0306 donitaj\u0302oj de la Internacia Mona Fonduso, en la periodo de 2001 g\u0302is 2022, la proporcio de la malneta enlanda produkto de BRICS-landoj en la tuta mondo pliig\u0302is de 8.4% g\u0302is 25.8%. Dum la sama periodo, la proporcio de G7 malpliig\u0302is de 64.6% al 42.9%."}, {"text_idx": "#000002", "text": "G\u0302is nun la Nova Disvolva Banko aprobis preskau\u0306 cent pruntajn projektojn kun totala sumo de 35 miliardoj da usonaj dolaroj. La \"ric\u0302a vojo\" transportanta mang\u0302aj\u0302ojn kaj aliajn produktojn en Maranjono, Brazilo, la \"verda elektro\" de la sunenergia elektroprodukta bazo en Karnatako, Barato, kaj la \"moderna haveno\" de la Durbana Kontenera Doko en Sud-Afriko farig\u0302is vivecaj ekzemploj de la utilo de la Nova Disvolva Banko al disvolvig\u0302o de BRICS-landoj."}]